钦定古今图书集成/历象汇编/庶征典/第094卷 > 《为舍人绛郡公郑州祷雨文》李商隐
## 钦定古今图书集成/历象汇编/庶征典/第094卷 > 《为舍人绛郡公郑州祷雨文》李商隐

年月日，郑州刺史李某，谨请茅山道士冯角，祷请于
水府真官。伏以旱魃为虐，应龙不兴，困杲日于诗人，
苦密云于《易》象。生物斯瘁，民食攸艰。某叨此分忧，俯
惭无政，爰求真佀，虔祷阴灵，减哺表勤，褰帷引咎。伏
乞下通荥播，上达天潢，合为膏泽之原，用息蕴隆之
患。其于效信，或敢逡巡。暴露托词，焦劳结虑。泉间候
气，树杪占风。惟望玉女之披衣，敢骇商羊之鼓舞。窃
希元感，听察丹诚。